
Sąlygų priedas Nr. 2

TECHNINĖ SPECIFIKACIJA
 ĮTRAUKIOJO UGDYMO PAGRINDAI IR PRINCIPAI, UGDANT SPECIALIŲJŲ UGDYMOSI POREIKIŲ TURINČIUS MOKINIUS BENDROJO UGDYMO MOKYKLOJE
TELŠIŲ „ATŽALYNO“ PROGIMNAZIJOS 2 DALIŲ KVALIFIKACIJOS KĖLIMO MOKYMŲ ORGANIZAVIMO PASLAUGŲ TECHNINĖ SPECIFIKACIJA
I. ĮVADINĖ INFORMACIJA

1. Užsakovas – Telšių „Atžalyno“ progimnazija (toliau – Užsakovas)
 
II. PIRKIMO OBJEKTAS

2. Pirkimo objektas – 2 dalių mokymų: 60 akad. val. mokymo organizavimo paslauga, skirta skatinti mokyklos veiklos tobulėjimą, remiantis įtraukiojo ugdymo principais ir pagrindais:
I dalis: Mokytojai, pagrindiniai įtraukiojo ugdymo vykdytojai – 30 ak. val.;
II dalis: Įtraukiojo ugdymo problemų atpažinimas ir sprendimų modeliavimas – 30 ak. val. 
3. Mokymų tikslas – stiprinti mokymų dalyvių profesines kompetencijas, siekiant suteikti reikiamų žinių ir įgūdžių apie įtraukųjį ugdymą skiriant ypatingą dėmesį praktiniams pavyzdžiams.
4. Mokymų programa, iki pasiūlymų pateikimo pradžios, turi būti akredituota kaip pedagogų kvalifikacijos tobulinimo programa. 
5. Paslaugų suteikimo terminas - 6 mėnesiai nuo sutarties pasirašymo dienos. Sutarties pratęsimas nenumatomas. 
6. Mokytojų vasaros atostogų metu sutarties vykdymas bus stabdomas (sustabdymo laikotarpis liepos ir rugpjūčio mėnesiai). Mokytojų vasaros atostogų laikotarpis, kuriam sustabdomas sutarties vykdymas, nėra įskaičiuojamas į sutarties trukmę.
7. Tikslinė grupė – Telšių „Atžalyno“ progimnazijos ir Rietavo r. sav. pedagogai: 75 dalyviai.
Į mokymus įtraukiama 75 pedagogų grupė, kurią sudarys bent 10% pedagogų, turinčių patirties įtraukiojo ugdymo srityje, užtikrinant žinių sklaidą po mokymų.
8. Tiekėjui Užsakovas pateiks dalyvių sąrašą.
9. Pirkimas vykdomas įgyvendinant „Tūkstantmečio mokyklos“ projektą. Informacija apie projektą:
9.1. [bookmark: _GoBack]Projektas „Tūkstantmečio mokyklos“ vykdomas pagal 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonę Nr. 12-003-03-01-01 „Įgyvendinti „Tūkstantmečio mokyklų“ programą“. Projektas finansuojamas Ekonomikos gaivinimo ir atsparumo didinimo priemonės (EGADP) bei Lietuvos Respublikos valstybės biudžeto lėšomis.
9.2. Projekto tikslas – sukurti integralias, optimalias ir kokybiškas ugdymo (-si) sąlygas mokinių pasiekimų atotrūkiams mažinti Lietuvos savivaldybėse. Šiuo projektu įgyvendinama dalis „Tūkstantmečio mokyklų“ (TŪM) programos: dalyvauja 58 savivaldybės ir 270 mokyklų (156 gimnazijos, 26 – pagrindinės mokyklos, 76 – progimnazijos ir 12-ka pradinių mokyklų).
9.3. Projekto tikslinės grupės – bendrojo ugdymo mokyklų darbuotojai, jų vadovai, mokiniai ir mokyklų bendruomenės.
9.4. Projekte įgyvendinamos šios veiklos: stiprinamos mokytojų ir mokyklų vadovų kompetencijos, įgyvendinama ugdymo veiklas mokiniams, atnaujinama ir kuriama nauja mokyklų infrastruktūra – taip tobulindama mokyklų veiklą keturiose srityse: įtraukusis ugdymas, lyderystė veikiant, kultūrinis ugdymas ir STEAM ugdymas.

III. REIKALAVIMAI PASLAUGOMS

10. Bendrieji reikalavimai:
10.1.  Bendriniai reikalavimai paslaugų tiekimui:
10.1.1.  60 akad. val. mokymai turi vykti lietuvių kalba.
10.1.2.  Pagal parengtą programą Vykdytojas turi suorganizuoti ir įgyvendinti 2 dalių mokymus, nurodytus techninės specifikacijos 2 punkte iki nurodyto termino, nurodyto 5 punkte.
10.1.3.  Pagal parengtas programas Vykdytojas turės suorganizuoti ir įgyvendinti 2 dalių mokymų programą, kurios bendra trukmė 60 ak. val.
10.1.4.  Mokymai turi vykti kontaktiniu ir/arba nuotoliniu būdu (sudarant galimybes mokymų dalyviams dirbti savarankiškai) su Užsakovu suderintoje vietoje(-ose) Telšių rajono savivaldybės teritorijoje, įskaitant visą Telšių rajoną ar Telšių miestą. Ne mažiau kaip 51 ak. val. (85%) mokymų turi būti pravesta kontaktiniu būdu. Nuotoliniai mokymai turi būti organizuojami naudojant patikimą vaizdo konferencijų programinę įrangą. Užsakovas yra atsakingas už mokymams reikalingų patalpų, įrangos ir kitų priemonių užtikrinimą.
10.1.5.  Mokymai turi vykti nuotoliniu būdu tuo atveju, jei Lietuvos Respublikoje yra paskelbtas karantinas dėl virusinės infekcijos ar pan. arba Lietuvos Respublikoje nustatyti apribojimai dėl virusinės infekcijos ar pan., dėl kurių draudžiami mokymai kontaktiniu būdu (pvz., draudžiami ar nerekomenduojami atvirose ir/ar uždarose erdvėse organizuojami renginiai ir/ar susibūrimai ir pan.).
10.1.6.  Mokymai turi vykti srautais, suskirstant dalyvius į grupes, užtikrinant kokybę ir turinį.
10.1.7.  Tiekėjas turi sudaryti ir suderinti su Užsakovu mokymų grafiką, renginio darbotvarkę elektroniniu paštu, likus ne mažiau nei 10 darbo dienų iki mokymų pradžios. 
10.1.8.  Mokymai turi vykti savaitės darbo dienomis.
10.1.9.  Pasibaigus mokymams tiekėjas atlieka mokymų vertinimo apklausą pagal su Užsakovu suderintą formą.
9.1.10. Tiekėjas turi paskirti atsakingą asmenį, atsakingą už mokymų organizavimą visą sutarties galiojimo laikotarpį, į kurį Užsakovas galėtų kreiptis dėl teikiamų paslaugų ir (arba) mokymų metu iškilusių problemų.
10.2.  Reikalavimai mokymų programai ir turiniui:
10.2.1.  Mokytojų kvalifikacijos tobulinimo mokymų programa turi būti akredituota, kaip numatyta Lietuvos švietimo, mokslo ir sporto ministro 2022 m. sausio 31 d. įsakyme Dėl „Tūkstantmečio mokyklų“ programos patvirtinimo (36.3 punktas). Mokyklų vadovų ir pedagoginių darbuotojų kompetencijų stiprinimas – kompetencijos gali būti tobulinamos tik pagal akredituotas neformaliojo švietimo programas. Tiekėjo programa turi būti registruota šioje sistemoje: 
https://www.aikos.smm.lt/Registrai/Kvalifikacijos-tobulinimo-programos/SitePages/Pagrindinis.aspx?ss=34078cba-7991-416e-a77f-d001390b1cdb
10.2.2. Mokymų programa turi pasižymėti aiškiai apibrėžtais ir pagrįstai keliamais tikslais ir uždaviniais, orientuotais į siekiamą rezultatą. Siekiami rezultatai turi būti projektuojami į jų tiesioginį pritaikymą dalyvių darbinėje veikloje ir turi atitikti tikslinės grupės poreikius. Programoje turi būti naudojami šiuolaikiški ir inovatyvūs, andragoginiais principais paremti mokymo metodai ir priemonės, padedantys įgyti reikiamas žinias bei kompetencijas. Mokymai turi būti paremti patirtinio mokymosi principais (praktiniai mokymai).
10.2.3.  Programa turi būti skirta pedagogams ir paremta tokiomis temomis:
10.2.3.1.  „Psichoemocinis, socialinis ir akademinis sėkmingumas = darni ugdymo bendruomenė“;
10.2.3.2.  „Intelekto sutrikimą turintys vaikai: atpažinimas, pripažinimas, ugdymas“;
10.2.3.3.  „Autizmo spektro sutrikimą turintys vaikai: atpažinimas, pripažinimas, ugdymas“;
10.2.3.4.  „Specialiųjų ugdymosi poreikių turinčių mokinių pasiekimų ir pažangos vertinimas“;
10.2.3.5.  „Vaikų saviveiksmingumo didinimas stiprinant fizinę, emocinę ir intelektinę raidą";
10.2.3.6.  „Vaikų ir pedagogų emocinio intelekto stiprinimas: kaip padėti  vaikui įveikti nerimą, pyktį ir baimes.“;
10.2.3.7.  „Vaikų sąmoningumo, savistabos ir dėmesingumo ugdymas“;
10.2.3.8.  „Kaip skaitmeniniame amžiuje užauginti sveiką ir laimingą vaiką?“.
10.2.4.  Programoje turi būti nurodytas programai rengti naudotas informacinių šaltinių sąrašas, aprašytos naudojamos mokymo priemonės.
10.3.  Baigimo pažymėjimas: dalyviui, sėkmingai dalyvavusiam ne mažiau kaip 70 proc. mokymų laiko, suteikiamas tai liudijantis el. pažymėjimas:
10.3.1. Pažymėjimo turinys ir forma turi būti suderintas su Užsakovu, pažymėjime nurodoma, kokias mokymų temas dalyvis išklausė. Mokymų pažymėjime turi atsispindėti: akreditacijos pažymos numeris, unikalus pažymėjimo numeris.
10.3.2. Pažymėjimų dizainas yra Tiekėjo atsakomybė.
10.3.3. Ant pažymėjimo privalo būti naudojami ES emblema, 2021–2027 m. Europos Sąjungos fondų investicijų programos logotipas, „Naujos kartos Lietuva“ logotipas plačiau nurodyta ES-Investicijos-Brandbook (esinvesticijos.lt).
10.3.4. Vykdytojas turi numatyti galimybę elektroninį pažymėjimą atsisiųsti iš mokymų platformos arba (jei tokios galimybės nėra) vykdytojas elektroninį pažymėjimą turi išsiųsti pats dalyviui elektroniniu paštu.
10.4.  Pertraukų reikalavimai mokymų metu:
10.4.1. Pertraukos organizuojamos tame pačiame pastate, kur vyksta mokymai.
10.4.2. Kiekvienos pertraukos metu turi būti sudaryta galimybė rinktis arbatą ir / ar kavą su priedais ir užkandį, vandenį.
10.4.3. Tiekėjas turi užtikrinti maisto įvairovę, galimybę pasirinkti dietinių, vegetariškų, veganiškų užkandžių arba iš anksto apklausti mokymų dalyvius dėl užkandžių pasirinkimo.
10.4.4. Pertraukų laikas numatomas su Užsakovais suderintoje mokymų darbotvarkėje.
10.5.  Ataskaitos:
10.5.1. Po mokymų Tiekėjas turi pateikti Užsakovui detalią paslaugų įvykdymo ataskaitą (šią medžiagą Užsakovas gali panaudoti viešinimui tinklalapyje ar socialiniuose tinkluose):
10.5.1.1.  pasibaigus mokymams ne vėliau kaip 2 savaites pateikti 1 psl. apimties mokymų rezultatų aprašymą su vaizdine medžiaga (pvz. kelios nuotraukos iš mokymų)
10.5.1.2.  apibendrintų dalyvių atsiliepimų vertinimą;
10.5.1.3.  skleisti naujienas apie mokymus ir jų naudą mokiniui, mokytojui ir mokyklai.
10.5.2. Po mokymų Tiekėjas turi pateikti Užsakovui detalią paslaugų įvykdymo ataskaitą. 
Ataskaitą turi sudaryti:
10.5.2.1.  dalyvių anketos ir jų suvestinė;
10.5.2.2.  dalyvių sąrašai su dalyvių parašais ir jų suvestinė;
10.5.2.3.  išduoto pažymėjimo kopija;
10.5.2.4.  dokumentai, įrodantys kiekvieno mokymų dalyvio priklausymą tikslinei grupei (darbdavio pažyma / įsakymas);
10.5.2.5.  kiti su paslaugos įvykdymu susiję dokumentai.

IV. TERMINAI

11. Mokymų paslaugų terminai ir sąlygos:
11.1. Mokymų grafikas suderinamas su Užsakovu per 10 darbo dienų nuo sutarties pasirašymo arba ne vėliau kaip likus 10 darbo dienų iki mokymų pradžios, jei sutartis pasirašoma vėliau. 
11.2. Sutarties vykdymo metu mokymų grafikas gali būti tikslinamas šalių susitarimu arba  Tiekėjo iniciatyva.
11.3. Pasikeitus pateikto mokymų grafiko informacijai, visais atvejais apie pakeitimus Užsakovas turi būti informuotas ne vėliau kaip prieš 5 (penkias) darbo dienas iki planuotų mokymų pradžios, pateikiant Užsakovui patikslintą mokymų grafiką. Mokymų grafiko nepateikimas, nesuderinimas nustatyta tvarka arba grafiko nesilaikymas yra esminis Sutarties pažeidimas.
11.4. Po mokymų ne vėliau kaip per 10 (dešimt) darbo dienų Užsakovas pateikia Tiekėjui ataskaitą pagal 10.5. punktą ir papunkčius. 
11.5. Tiekėjas priima sprendimą dėl ataskaitos patvirtinimo ar atmetimo ne vėliau kaip per 10 (dešimt) darbo dienų nuo ataskaitos gavimo dienos.
11.6. Paslaugų priėmimo – perdavimo aktas ir sąskaita – faktūra Užsakovui pateikiami patvirtinus ataskaitą.

V. KITI REIKALAVIMAI

12. Visi rezultatai (su jais susijusios teisės), sukurti arba įgyti vykdant sutartį, yra Užsakovo nuosavybė. Užsakovas įgyja neišimtinę licenciją 5 (penkerius) metus naudoti, viešinti, adaptuoti, publikuoti, keisti ir kitais būdais naudoti, įskaitant ir dalies turinio panaudojimą.
13. Tiekėjas sutinka, kad Užsakovas fotografuos mokymus, lektorius ir jų dalyvius, o nuotraukas naudos Projekto viešinimui ir ataskaitų teikimui Projekto įgyvendinimo laikotarpiu ir 5 (penkerius) metus po mokymų įgyvendinimo pabaigos.

